অস্ত্র হাতে মিছিল করায় গ্রেফতার বিশ্বহিন্দু পরিষদের নেতা
Home রাজ্য উত্তরবঙ্গ অস্ত্র হাতে মিছিল করায় গ্রেফতার বিশ্বহিন্দু পরিষদের নেতা
স্টাফ রিপোর্টার, রায়গঞ্জ: রামনবমী উপলক্ষ্যে অস্ত্র হাতে মিছিল করায় গ্রেফতার হলেন বিশ্ব হিন্দু পরিষদের রায়গঞ্জ শহর মণ্ডলির সভাপতি সজল মিত্র৷
গত রবিবার রায়গঞ্জ শহরে রামনবমীর শোভাযাত্রায় কয়েকজনের হাতে বেআইনি অস্ত্র দেখা গিয়েছিল৷ সেদিন সকাল ১১টা থেকেই সারদা বাংলা মাধ্যম স্কুলে রামনবমী কমিটির সদস্যরা জড়ো হয়েছিল৷
সাড়ে ১১টায় মিছিল শুরু হওয়ার পর গীতাঞ্জলি সিনেমা হলের সামনে এসে কয়েকজনকে অস্ত্র হাতে নৃত্যও করতে দেখা যায়৷ পুলিশের চোখ এড়িয়ে নৃত্য করলেও পরে সোশ্যাল মিডিয়ায় সেই চিত্র দেখে পুলিশের উর্ধ্বতন কর্তৃপক্ষ নড়েচড়ে বসে৷ এরপরেই রায়গঞ্জ থানার পুলিশ স্বতঃপ্রণোদিত হয়ে মামলা রুজু করে৷ গ্রেফতার হয় বিশ্ব হিন্দু পরিষদের টাউন মণ্ডলির সভাপতি৷ ভিডিও ফুটেজ দেখে তল্লাশি শুরু হয়৷
বুধবার সকালে বিশ্ব হিন্দু পরিষদের শহর মণ্ডলির সম্পাদক সজল মিত্রকে পুলিশ গ্রেফতার করে নিয়ে আসে৷ তাকে জিজ্ঞাসাবাদের জন্য সাত দিন পুলিশ রিমান্ডারে নেওয়ার আর্জি কোর্টের কাছে জানানো হয়৷ সজলবাবুর বয়স হওয়ায় সেই দিকে তাকিয়ে মহামান্য আদালত কী সিদ্ধান্ত নেয় সেটাই দেখার৷ বেআইনি অস্ত্র রাখা, বেআইনি অস্ত্র নিয়ে মিছিল ও সরকারি নির্দেশ অমান্য করার অভিযোগ আনা হয়েছে সজলবাবুর বিরুদ্ধে৷
রায়গঞ্জের পাশাপাশি ডালখোলা ও কানকিতেও রামনবমীর শোভাযাত্রায় অস্ত্র সহযোগে রাস্তায় নামতে দেখা গিয়েছিল উৎসব কমিটির সদস্যদের৷ বিষয়টি সোসাল মিডিয়ায় ভাইরাল হওয়ায় নড়েচড়ে বসে উত্তর দিনাজপুর জেলা পুলিশও৷ স্বতঃপ্রণোদিত হয়ে মামলা দায়ের করেছে পুলিশ৷
Ramnabami Rally
Previous articleটালবাহানা কাটিয়ে বাংলায় জমির পজিশন নিল ইনফোসিস
Next articleক্যাটরিনার ঘুম কাড়লেন ইনি
যদি আমি সভাপতি না থাকি…কেন এমন বললেন কেষ্ট
গোষ্ঠী কোন্দল আটকাতে অনুব্রতর ARREST দাওয়াই